Motî:may - Wikipedia

# Motî:may

### Èn årtike di Wikipedia.

may [o.n.]

1. cénkinme moes d' l' anêye, k' a 31 djoûs. Gn a sacwants ans, gn aveut cobén shijh set viyès femes ki s' raploujhént a l' eglijhe tos les djoûs do moes d' may (E. Gilliard). F. mai. Ingl. may. >> mariaedje di may måy ni va: on n' fijheut nén voltî des mariaedjes e moes d' may, peu d' aveur si prumî efant å cwarmea. >> mweteye di may, cawe di nivaye: i pout co niver e moes d' may. >> may fwait l' four, et l' fenåmoes l' mete a pont: dijhêye di cinsî: li four va crexhe pår e moes d' may; on l' fåtchrè e moes d' djun. Eployaedje dins des fråzes: rl a: djanvî.

2. côpé åbe k' on plante å moes d' may, copurade:
a) sol plaece do viyaedje, sorlon ene dujhance metowe so pî al Revolucion francesse.
b) li long des porcessions (fiesse-Diè). >> sôres d' åbes eployîs come mays dins les porcessions: ene bôle (Årdene); on ptit plope (Nameur, Hinnot).
c) divant l' måjhone des djonnès cmeres, la kel sôre d' åbe vout dire ene sacwè. >> sinifiance des mays plantés dvant les ouxhs des djonnès feyes: may di côre, dji t' adôre; may di tchinne, dji t' arinne; may di spene, ki t' es fene; may di fetchire, ki t' es fire; may d' ônea (pol rimaedje: ônê), dji t' dilai; may di faw, ki t' es nawe; may di plope, ki t' es salope; may di hous, dji n' ti vou; may di sawou, î va kî vout; may di tchårnale, ki t' es macrale.

Disfondowes: may [ma.y], mây, mêy, mê, mé; Gm. mâ; miersipepieuzmint al notûle ALW 3.112.

Etimolodjeye: lat "maius" (minme sinse), 1100.

Pus di racsegnes sol pårteye eciclopedeye: may

Prin del pådje «http://wa.wikipedia.org../../../m/a/y/Mot%C3%AE%7Emay.html»

##### Views

- Årtike
- Copene
- Modêye d' asteure

##### Cweri